Harrison Ford

Harrison Ford (lahir 13 Julai 1942) ialah seorang pelakon dan penerbit filem Amerika Syarikat. Beliau terkenal kerana peranan beliau sebagai Han Solo dalam trilogi asal Star Wars dan watak tajuk dalam siri filem Indiana Jones. Beliau memenangi Anugerah Saturn pada tahun 1981 dan Anugerah Bambi pada tahun 1997.

Kehidupan awal 
Ford dilahirkan pada 13 Julai 1942 di Chicago, Illinois, USA. Keluarganya mempunyai keturunan Ireland, Jerman, Rusia dan Yahudi.  Beliau belajar di Sekolah Tinggi Timur Maine di Park Ridge, Illinois dan di Kolej Ripon yang terletak di Wisconsin.

Kerjaya 
Sebelum beliau menjadi pelakon, beliau bekerja sebagai seorang tukang kayu semasa tahun 1970-an.   Beliau ialah salah seorang pelakon yang paling berjaya di dunia. Dalam tahun-tahun awal, dia pergi berjumpa dengan Harrison J. Ford untuk menghentikan kekeliruan antara beliau dan pelakon filem senyap Harrison Ford.   Filemnya mendapat keuntungan di seluruh dunia sebanyak $5.65 bilion USD. Beliau paling dikenali untuk peranan sebagai Han Solo dari Star Wars dan sebagai Indiana Jones dalam keempat-empat filem Indiana Jones. Sejak itu beliau membentuk hubungan dengan kedua-dua kerjaya bersama dengan Steven Spielberg dan George Lucas.

Kehidupan peribadi 
Ford telah berkahwin dengan Mary Marquardt dari tahun 1964 sehingga mereka bercerai pada tahun 1979. Kemudian beliau berkahwin dengan Melissa Mathison dari 1983 sehingga mereka bercerai pada tahun 2004. Kemudian beliau berkahwin dengan Calista Flockhart pada tahun 2010. Beliau mempunyai dua anak lelaki, Benjamin dan Willard dengan Marquardt dan seorang anak lelaki, Malcolm dan seorang anak perempuan, Georgia dengan Mathison. Ford kini menetap di Los Angeles, California.

Filemografi 
 1973 - American Graffiti
 1977 - Star Wars Episode IV: A New Hope
 1979 - Apocalypse Now
 1980 - Star Wars Episode V: The Empire Strikes Back
 1981 - Raiders of the Lost Ark
 1982 - Blade Runner
 1983 - Star Wars Episode VI: Return of the Jedi
 1984 - Indiana Jones and the Temple of Doom
 1986 - The Mosquito Coast
 1988 - Frantic
 1989 - Indiana Jones and the Last Crusade
 1992 - Patriot Games
 1993 - The Fugitive
 1997 - Air Force One
 1998 - Six Day Seven Nights
 2002 - K-19: The Widowmaker
 2003 - Hollywood Homicide
 2006 - Firewall
 2008 - Indiana Jones and the Kingdom of the Crystal Skull
 2011 - Cowboys and Aliens
 2013 - 42
 2013 - Anchorman 2: The Legend Continues
 2014 - The Expendables 3
 2015 - Star Wars Episode VII
 2017 - Blade Runner 2049
 2019 - Indiana Jones 5

Anugerah dan penghargaan

Ford menerima pencalonan di Anugerah Akademi bagi Pelakon Lelaki Terbaik menerusi Witness, yang mana beliau juga dianugerahkan "Pelakon Terbaik" BAFTA dan pencalonan Anugerah Golden Globe. Beliau menerima pencalonan di Anugerah Cecil B. DeMille di Anugerah Golden Globe 2002 dan pada 2 Jun 2003, beliau menerima bintang Hollywood Walk of Fame. Beliau telah menerima pencalonan anugerah tambahan "Best Actor" untuk The Mosquito Coast, The Fugitive dan Sabrina.

Beliau menerima Hero Award yang pertama bagi kebanyakan peranan ikoniknya, termasuk Indiana Jones dan Han Solo, di Anugerah Scream 2007 dan pada 2008, Spike TV's Guy's Choice Award untuk Brass Balls. Kedua-dua peranan tersebut melayakkannya menerima dua Anugerah Saturn bagi Pelakon Terbaik pada 1981 dan 2015.

Ford telah diberi penghargaan beberapa kali atas penglibatannya dalam penerbangan awam, menerima Anugerah Living Legends of Aviation dan Anugerah EAA Freedom of Flight pada 2009, Trofi Peringatan Wright Bersaudara pada 2010, dan Anugerah Kemanusiaan Al Ueltschi pada 2013. Pada 2013, Flying Magazine menyenaraikannya nombor 48 dalam senarai 51 Heroes of Aviation.

Harrison Ford menerima Anugerah Pencapaian Sepanjang Hayat AFI pada 2000.

Rujukan

Pautan luar 

 

Kelahiran 1942
Orang hidup
Pelakon Amerika Syarikat
Pelakon lelaki Amerika Syarikat